cyanic-selkie/wikianc huggingface dataset:
Hey Ho Let’s Quo
Hey Ho Let's Quo er en singel fra det norske boogierock-bandet Backstreet Girls. De 2 låtene ble senere utgitt på albumet Shake Your Stimulator
Singelen ble først utgitt av FaceFront i 2006. Som sommerradio-promo-singel. Den kom i 300 eksemplar på cd, og hadde ikke cover. I 2007 ble den utgitt av Hit me records som vinyl singel i 500 eksemplarer. 100 eksemplar kom med bildecover, resterende 400 eks kom uten cover.
Singelen ble laget som en hyllest til Ramones og Status Quo.
Dette ble B. Bastards eneste utgivelse med Backstreet Girls
Peyton List (født 1998)
Peyton Roi List  (født 6. april 1998) er en amerikansk skuespiller og modell. List begynte sin karriere som en barnemodell, hun modellerte for barne- og ungdomsmagasiner og selskaper, før hun gikk over til en karriere som barneskuespiller. Hun debuterte som skuespiller med filmen 27 Dresses (2008), og ble raskt etter anerkjent for å ha spilt Holly Hills i En pingles dagbok-filmserien (2011–2012).
List fikk internasjonal oppmerksomhet for å portrettere Emma i Disney Channel-serien Jessie (2011–2015), en rolle som hun forsettet i spinoff-serien Bunk'd (2015–2018; 2021). Hun har siden portrettert Laina Michaels i YouTube Premium-filmene The Thinning (2016) og The Thinning: New World Order (2018), Olivia Richmond på Hulu-webserien Light as a Feather (2018), og Tory Nichols i Netflix-serien Cobra Kai (2019–nåværende).
Lists andre filmopptredener inkluderer hovedrolle i Remember Me (2010), Trollmannens læregutt (2010), Bereavement (2010), Something Borrowed (2011), Den 7ende dverg (2014), The Outskirts (2017), Valley Girl (2020), og Paper Spiders (2020). List har også opptrådt i TV-filmene Secrets in the Walls (2010) og Byttet (2016).
Bakgrunn og utdanning
List ble født den 6. april 1998. Hun har to brødre, tvillingen hennes Spencer, og en lillebror, Phoenix, som begge er skuespillere.
Hun gikk på grunnskolen The Carroll School (P.S. 58), og ungdomsskolen New Voices School for Academic and Creative Arts (M.S. 443), begge i New York City. Hung gikk på videregående skolen Oak Park High School i Oak Park i California, hvor hun ble uteksaminert i 2016.
Colin Nutley
Colin Nutley (født 28. februar 1944 i Gosport i nærheten av Southampton) er en britisk-svensk filmregissør. Han har blant annet regissert Änglagård-filmene. Nutley er gift med skuespilleren Helena Bergström, som nesten alltid spiller hovedrollen i hans filmer. De er foreldre til Molly Nutley som spilte i den tredje Änglagård-filmen, som kom i 2010.
Etter fem års studier på kunstskole startet Colin Nutley på midten av 1960-tallet sin karriere som grafisk designer ved en regional engelsk tv-stasjon. Ganske snart gikk han imidlertid over til å regissere, og han arbeidet noen år som frilansregissør. I den perioden laget han en rekke dramadokumentarer, musikkprogram, tv-serier og -filmer for de britiske fjernsynsstasjonene ITV, BBC och Channel 4. Men det var arbeidet som regiassistent på TV-serien Deckare UPA som førte ham til Sverige den første gangen.
Fritz the Cat (film)
Fritz the Cat er en amerikansk animert film fra 1972, skrevet og regissert av Ralph Bakshi som hans debut. Filmen er basert på en undergrunnstegneserie av samme navn av Robert Crumb. Filmen var den første tegnefilm som ble vurdert som X-rated (kun for voksne) i USA. Filmen fokuserer på Fritz (med stemme av Skip Hinnant), en antropomorfistisk katt i midten av 1960-tallets New York som utforsker sin hedonisme og sosialpolitisk bevissthet. Filmen er en satire på det amerikanske studentlivet på denne tiden, raserelasjoner, konseptet «fri kjærlighet», og forholdet med venstre- og høyrepolitikk. Fritz the Cat var den mest suksessfulle uavhengige animerte spillefilmen til da og tjente mer enn 100 millioner dollar brutto verden over.
Fritz the Cat hadde en vanskelig produksjonshistorie og kontroversiell utgivelse. Skaperen Robert Crumb hadde uenigheter med filmmakerne, og har hevdet i intervju at hans hustru hadde signert over filmrettighetene til figurene for småpenger bak hans rygg, og at han ikke hadde gitt sitt samtykke til produksjonen. Crumb var også kritisk til filmens bruk av hans materiale. Filmen ble kontroversiell for sin gradering og voksne innhold, og grunnet dens kommersielle suksess kom det en rekke andre animerte filmer med voksent innhold. Det ble også gjort en oppfølger til Fritz the Cat kalt for The Nine Lives of Fritz the Cat, men verken Crumb eller Bakshi var involvert i denne.
Handling
I en park i New York har hippiene samlet seg med gitarer for å synge protestsanger. Fritz og hans venner har også møtt opp med sine gitarer i et håp om å treffe jenter. Når en trio av tiltrekkende kvinner går forbi blir Fritz og hans venner andpustne av å synge i forsøket på å få oppmerksomhet. Jentene er derimot mer interessert i en kråke (analog for svarte) som står et stykke unna. Jentene flørter med kråken og kommer utilsiktet med nedsettende bemerkninger om svarte personer mens Fritz ser irritert på. Brått går kråken med en spydig bemerkning, og Fritz smyger seg på jentene ved å fortelle om at han er en plaget sjel og inviterer dem til å «søke sannheten». Sammen går de til en venns leilighet hvor det allerede er full fest på gang. Ettersom alle rommene er opptatt drar Fritz jentene inn på baderommet og de fire har sex i badekaret. I mellomtiden dukker politiet (avbildet som griser) opp for å bryte opp festen. Mens to politimenn går opp trappene finner av festdeltagerne Fritz og jentene i badekaret. Flere hopper inn, presser Fritz tilbake hvor han nyter sin joint. Politifolkene bryter inn i leiligheten, men den er tom da alle er på baderommet. Fritz tar tilflukt på dassen mens politifolkene kommer inn og begynner å pryle festdeltagerne, og da de blir slitne, griper en noe ruset Fritz den ene politimannens revolver og skyter toalettet. Vannet flommer opp og tvinger alle ut av leiligheten. Politiet jager Fritz nedover gaten og inn i en synagoge. Fritz unnslipper da forsamlingen reiser seg for å prise at USA skal sende mer våpen til Israel.
Fritz kommer seg tilbake til hybelen hvor hans hybelkamerater overser ham. Han setter fyr på alle bøkene og notatene sine. Brannen sprer seg gjennom hele hybelhuset og hele bygningen brenner ned. I en bar i Harlem møter Fritz kråken Duke og etter at de på håret har unngått en slåsskamp med bartenderen blir Fritz med når Duke stjeler en bil, ivrig etter å delta i ulovlig virksomhet. Etter villmannskjøring havner de utenfor en bro, men før bilen krasjer i vannet under blir Fritz reddet av Duke. De to ankommer en leilighet eid av Bertha, en kråke og tidligere hore som er blitt doplanger. Hun dytter flere jointer i munnen hans, og mens marihuanaen øker hans libido drar han med seg Bertha inn i en bakgate for å ha sex med henne. Under akten får han en guddommelig oppfatning om at det er viktig at han forteller alle om revolusjonen. Han løpet nedover gaten og setter i gang opptøyer. Duke blir skutt og drept, og Fritz blir igjen forfulgt av flere politifolk.
Fritz skjuler seg i bakgate hvor hans foxy venninne, en rev ved navn Winston Schwartz, finner ham. Hun drar ham med på en bilreise til San Francisco. Underveis blir Fritz irritert på henne da hun nekter å dra til interessante steder, og når bilen slipper opp for bensin midt i en ørken forlater Fritz henne der. Fritz møter Blue, en heroinavhengig motorsyklist av hare. Sammen med Blues venninne Harriet, ei hoppe, drar de til et hemmelig skjulested hvor flere revolusjonære forteller Fritz om deres plan for å sprenge en kraftstasjon. Når Harriet forsøker å få Blue til å dra derfra slår han i ansiktet flere ganger og binder henne. Fritz protesterer mot behandlingen av henne, og lederen, en firfisle, slår Fritz i ansiktet med en lommelykt. Gruppen slenger Harriet på en seng og voldtar henne. I den neste scenen sitter Harriet på en kirkegård, naken og plaget. Fritz legger en kåpe om henne og går inn en bil sammen med lederen for å kjøre ut til kraftstasjonen. Etter at dynamitten er plassert endrer Fritz oppfatning, firfislen tenner lunta og kjører avsted mens Fritz forsøker å få dratt dynamitten ut og faller. Dynamitten eksploderer, sprenger både kraftstasjonen og Fritz i lufta. På sykehuset blir Fritz pleid av Harriet (nå som en nonne) og jentene fra New York. I denne scenen er det, slik som John Grant skriver i sin bok Masters of Animation, at Fritz innser at han burde «holde seg til opprinnelige hedonistiske filosofi og la resten av verden klare seg selv.» I filmens siste øyeblikk ser man at Fritz igjen har sex med jentene fra parken.
Colin Nutley
I 1987 spillefilmdebuterte Colin Nutley med Nionde kompaniet, en film om en guttegjeng som fikk en lysende forretningsidé da de startet sin militærtjeneste. I 1990 kom Black Jack, som blant annet skildret et danseband i et lite, svensk samfunn.
En kveld hos Kloppen
En kveld hos Kloppen er en norsk underholdningsprogram vist på TV 2 fra 2015 til 2020. I serien inviterer programleder Solveig Kloppen i hver episode tre ulike kjente personer hjem til sin egen bolig på Tåsen for matlaging og samtale. Serien er produsert av Monster Media og hadde premiere 26. januar 2015.
Robin Hood (album)
Robin Hood er et musikkalbum som ble utgitt i 1974. Øystein Sunde synger og spiller gitar på «Ikke i Nottingham». Sunde hadde rollen som skalden Allan-A-Dale i Walt Disneys tegnefilmen Robin Hood. I den amerikanske originalfilmen hadde Roger Miller rollen som Allen-A-Dale.
Colin Nutley
I 1992 hadde filmen Änglagård premiere. Denne filmen har blitt en av de mest sette svenske filmene gjennom tidene, og den ble også svært populær i Norge. I Sverige vant den blant annet to Guldbagger for henholdsvis Beste Film og Beste Regi. Sista dansen (1993) handlet om vennskap, sjalusi og misunnelse, og ble i likhet med Änglagård utpekt til Sveriges bidrag til Oscar-nominasjonene om Beste Utenlandske Film. Änglagård – sommeren etter, som hadde premiere i Sverige julen 1994, ble en like stor publikumssuksess som sin forgjenger, og ble sett av en million svenske kinogjengere. I 1998 hadde Under solen premiere – filmen ble Oscarsnominert i kategorien Beste Utenlandske Film, og fikk hederlig omtale av juryen ved den prestisjefylte filmfestivalen i San Sebastián i Spania.
En kveld hos Kloppen
Under Gullruten 2017 vant Solveig Kloppen prisen for beste kvinnelige programleder for programmet. . Selve programmet ble nominert til Gullruten 2018 i klassen beste underholdningsprogram og til Gullruten 2022 i klassen årets grønne produksjon, mens Kloppen er blitt nominert til publikumsprisen under Gullruten 2016, 2017 og 2018.
Fritz the Cat (film)
Produksjonen
Etter hvert som Krantz begynte forberedelsene til filmen, men til tross for Crumbs innledende entusiasme var han likevel usikker på filmens produksjon og folkene bak. Han verget seg for å signere noen form for kontrakt. At Crumb ikke uten videre gikk med på å overlate rettighetene fikk Bakshi senere til å karakterisere Crumb som «en av de sleipeste svindlere du noen gang vil møte». Krantz sendte Bakshi til San Francisco, og han bodde sammen med Crumb og hans hustru Dana i et forsook på å få kontrakten i havn. Etter en uke måtte Crumb reise, og produksjonen av filmen hang i en tynn tråd. To uker senere dro Bakshi tilbake til New York. Deretter sørget Krantz for løse saken da Dana Crumb hadde myndighet på sin ektefelles vegne å signere, noe hun gjorde da Robert Crumb ikke var tilstede. Dana Crumb mottok 50 000 dollar som ble utbetalt i ulike faser av filmproduksjonen. I tillegg kom ti prosent av Krantz’ andel.
Robin Hood (album)
Sporliste
Side 1:
Fritz the Cat (film)
Filmens manus
Det første manuset til filmen besto nesten utelukkende av dialog og var med få unntak identisk med Crumbs fortellinger. Det endelige manuset og filmen selv besto av mer eksperimentell fortellerteknikker. Bakshi har sagt at «Jeg liker ikke å hoppe framfor i mine filer. På den måten som føler for filmen fra Dag En er kanskje ikke slik du føler for den førti uker senere. Karakterer vokser, slik at jeg ønsker å ha muligheten til endre ting, og styrke mine figurer... Det var en form bevissthetsstrøm, og en læreprosess for meg selv».
Robin Hood (album)
Sporliste
Side 2:
Noter
<references group="lower-alpha"/>
Fritz the Cat (film)
Filmens manus
Den første delen av filmens handling var tatt fra en Fritz the Cat-serie som ble utgitt i serieheftet R. Crumb's Head Comix i 1968, mens den andre delen var avledet fra serien «Fritz Bugs Out» som gikk i magasinet Cavalier i februar-oktober 1968, og den siste delen av filmen besto av elementer fra serien «Fritz the No-Good», første del utgitt i september/oktober-utgaven av Cavalier for 1968. Den siste halvdelen var den delen av filmen som i størst grad fravek Crumbs opprinnelige fortelling. Tegnefilmhistorikeren Michael Barrier har beskrevet denne delen av filmen som «langt mer mørk enn Crumbs fortellinger etter dette punktet, og langt mer voldelig.» Bakshi har sagt at han avvek fra serien ettersom han følte at serien manglet dybde:
Moland kirke
Moland kirke (Moland kyrkje) er en kirke i Fyresdal (som frem til 1879 het Moland) i Vestfold og Telemark fylke. Dagens kirkebygning er en korskirke i tre, bygget i 1843. Tidligere har det stått flere andre kirkebygninger der. Kirkestedet ble trolig flyttet til prestegården Moland i 1342, og kirken fikk etterhvert navn etter prestegården. «Mor» betyr sand- eller grusslette, og navnet har også blitt skrevet i flertall som Molandene og som Morland. Presteslekten Morland, som lenge var knyttet til Fyresdal, tok navn etter stedet.
Fritz the Cat (film)
Animasjonen
For å spare penger ved å fjerne behovet for modellark lot Bakshi animatøren John Sparey tegne en del av de første sekvensene av Fritz. Spareys sekvenser ble fotostatkopiert og delt ut til de andre. Filmen ble produsert bortimot fullstendig uten blyanttester. Bakshi bedømte animasjonens timing rett og slett ved å bla raskt gjennom tegnerens papirark for hånd. Veteranen Ted Bonnicksen var så dedikert produksjonen at da han fullførte sin animasjon for sekvensen ved synagogen mens han led av leukemi (blodkreft) tok han scenene med seg hjem om kvelden for å kunne jobbe videre på dem.
Colin Nutley
Filmen Gossip, som handler om et døgn i 10 skuespillerinners liv, hadde premiere julen 2000. Sprängaren (2001) og Paradiset (2003) var begge basert på Liza Marklunds bøker med samme navn. The Queen of Sheba's Pearls hadde svensk kinopremiere julen 2004, Heartbreak Hotel kom i 2006, og Angel i 2008. I 2010 regisserte Colin Nutley den tredje Änglagård-filmen, med sin da femten år gamle datter Molly Nutley i rollen som hovedpersonens datter. Den norske tittelen på denne filmen er Änglagård - alle gode ting er tre.
Moland kirke
Kirken ble oppført av byggmester Gunnar Tarjeisøn Klauvreid etter en typetegning av H.D.F. Linstow og under tilsyn av Anders Thorsen Syrtveit.
Colin Nutley
Høsten 2008 regisserte Colin Nutley musikalen Cabaret på Stockholms Stadsteater.
Fritz the Cat (film)
Voksengradering
På den tiden da filmen ble ferdiggjort hadde Cinemation utgitt Melvin Van Peebles' film Sweet Sweetback's Baadasssss Song som ble en betydelig suksess i kinoene. Distributørene håpet at Fritz ville gi enda større inntjening. Fritz the Cat mottok en gradering som X-rated fra Motion Picture Association of America, den første animerte filmen som ble gradert for visning kun for voksne. Steve Krantz har hevdet at filmen mistet inntekter på grunn av graderingen, og at 30 aviser nektet å ta inn reklame for filmen eller ville ikke gi den omtale. Filmens begrensede spredning førte til at Cinemation utnyttet filmens innhold i reklamen for den, og kalte den for «90 minutter med vold, opphisselse, og SEX... han er X-rated og animated!»
Cinemations grove omtale av filmen og dens gradering fikk mange til å tro at det var en ren pornografisk film. Da filmen ble introdusert ved en visning ved University of Southern California ble den karakterisert som animert pornografi, og Bakshi måtte reise seg og protestere: «Fritz the Cat er ikke pornografisk!» I mai 1972 rapporterte magasinet Variety at Krantz hadde appellert graderingen ved å komme med det vanskelig argumentet at «dyr som hadde sex er ikke pornografi». MPAA ville ikke appellen. Misoppfattelsen om filmens innhold ble til sist oppklart og den fikk rosende omtale av Rolling Stone og The New York Times, og filmen ble akseptert ved Cannes filmfestival i 1972. Bakshi uttalte senere at «Nå gjør de like mye i Simpsons som jeg fikk en X-rating for Fritz the Cat.»
Respons
Fritz the Cat ble utgitt den 12. april 1972 med premiere i Hollywood og i Washington, DC, og ble deretter en hit verden over, tok inn over 100 millioner dollar brutto verden over, og var således til da den mest suksessfulle uavhengige animerte filmen til alle tider. Anmelderne var positive. Vincent Canby fra The New York Times skrev at filmen er «hele tiden morsom [...]» og at det er «noe som kan fornærme bortimot alle». Paul Sargent Clark i The Hollywood Reporter kalte filmen for «mektig og vågal», mens Newsweek kalte den «en harmløs, tanketom, pro-ungdommelig fortelling kalkulert for å ryste kun kinoinntektene». The Wall Street Journal og Cue ga begge filmen noe blandet anmeldelse.
Robert Crumb så filmen i februar 1972 i løpet av et besøk til Los Angeles sammen med andre undergrunnstegnere som Spain Rodriguez, S. Clay Wilson, Robert Williams, og Rick Griffin. Crumb mislikte filmen, og sa at han følte at filmen var «bare en refleksjon av Ralph Bakshis forvirring. Det er noe virkelig undertrykt ved den. På et viss er det mer vridd enn mitt materiale. Det er virkelig vridd på en slags merkelig og umorsom måte. [...] Jeg likte ikke at innstillingen til sex i det særlig mye. Den er som undertrykt kåtskap; han lar det komme ut på en tvungen måte.» Crumb mislikte også filmens fordømmelse av den radikale venstresiden, og anklaget for Fritz dialog i filmen som «redneck (bondetamper fra sørstatene) og fascistisk» og hevdet at de la ord i munnen hans som jeg aldri ville ha latt ham si.
Etter sigende skal Crumb ha krevd at navnet hans ble fjernet fra filmens krediteringer. Albert L. Morse, en rettighetsadvokat fra San Francisco, hevder at det ikke ble anlagt sak, men at det ble oppnådd en enighet om at Crumbs navn skulle fjernes. Imidlertid forble Crumbs navn i den endelige filmen ettersom det var den opprinnelige kinoutgaven. Crumb tegnet senere en serie hvor han lot figuren Fritz bli drept, og hevdet at han «skrev dem et brev hvor han ba dem om ikke å bruke noen flere av mine figurer i deres filmer.» Crumb sa siden at filmen er «en av de opplevelser som jeg blokkerer. Den siste gangen jeg så den var da jeg hadde en opptreden ved en tysk kunstskole på midten av 1980-tallet, og jeg ble tvunget til å se den sammen med studentene. Det var en pinefull prøve, en ydmykende forlegenhet. Jeg husker at Victor Moscoso var den eneste som advarte meg, «om du ikke stopper denne filmen fra å bli gjort vil du angre resten av livet» — og han hadde rett».
Verdensuret i Berlin
Verdensuret i Berlin (tysk:Weltzeituhr eller Urania-Weltzeituhr) ble oppført på Alexanderplatz i 1969 etter tegninger av industridesigneren Erich John. Uret er formet som en sylinder med 24 ytre flater påskrevet navnet på 148 byer og steder. Den roterende sylinderen viser lokal tid på de oppførte stedene. Metallsirklene over sylinderen symboliserer planetene. På plassen rundt sokkelen er det laget en kompassrose i mosaikk.
Munchkvartalet
Munchkvartalet består av Universitetsgata 2, Keysers gate 13 og 15 og Munchs gate 4. Dette er Telenors tidligere hovedkontor midt i Oslo sentrum som Entra eiendom kjøpte 1. januar 2001.
Eiendommene er totalt på ca. 50 000 kvatdratmeter og driftes av Entra eiendom.
Borgarting lagmannsretts bygning stod ferdig våren 2005.
Lokalene til Sosial- og helsedirektoratet ble offisielt åpnet 22. august 2003.
Celtic Woman
Celtic Woman er et musikalsk ensemble satt sammen av David Downes, en tidligere musikalsk leder av den irske sceneshow Riverdance. Ensemblet er med bare kvinner. Hans konsept var å tappe seg inn på det amerikanske markedets smak for keltisk musikk og kultur ved å opprette en gruppe som blandet irske elementer av musikk og dans som i likhet med Michael Flatley utnytter strukturen «all-girl pop» grupper som Spice Girls og Pussycat Dolls. For å oppnå dette, rekrutterte han en gruppe av fem irske kvinnelige artister som ikke tidligere var fremført sammen: vokalistene Chloë Agnew, Lynn Hilary, Lisa Kelly og Alex Sharpe og fiolinisten Máiréad Nesbitt. Alle disse ble de første representantene for den keltiske kvinnen, som han oppfattet det. Downes foreslo et repertoar som skulle spenne fra tradisjonelle keltiske melodier til moderne sanger. Hittil er fire album gitt ut under navnet «Celtic Woman»: Celtic Woman, Celtic Woman: A Christmas Celebration, Celtic Woman: A New Journey og Celtic Woman: The Greatest Journey. Gruppen har gjennomført en rekke verdensturneer. Kumulativt har album av Celtic Woman solgt over 50 millioner plater verden over, slik at det for tiden er en av de mest kommersielt vellykkede musikalske grupper i verden.
Grunnlaget for keltisk musikks popularitet utenfor Norge og Europa ble til som et resultat av suksessen til artister som Enya og Clannad, sammen med sceneshowet Riverdance og Lord of the Dance. Celtic Woman har blitt beskrevet som «Riverdance for stemmen».
Aha Shake Heartbreak
Aha Shake Heartbreak er det andre albumet til Kings of Leon. Det ble utgitt i november 2004 i Storbritannia og i februar 2005 i USA.
Selv om bandet aldri hadde hatt mange tilhengere, ble albumet møtt med rosende omtale og ble strålende mottatt blant Kings of Leons-fans. Sanger som «Milk», en akustisk låt som fremhevet Caleb Followills stemme, «King of the Rodeo», som fremhevet høydepunktene av samspillet av de to gitarene, og den latinske sluttsatsen til introduksjonslåta «Slow Night, So Long». Bandet kommenterte albumet med «if Youth and Young Manhood was the party, Aha Shake Heartbreak is hangover.» («hvis Youth and Young Manhood var festen, er Aha Shake Heartbreak bakrusen.»)
Coveret på den originale versjonen av albumet var med en hvit bakgrunn og en orkidé, den andre versjonen hadde en svart bakgrunn med en annen type orkidé. Den andre inneholdt også bonussporet «Where Nobody Knows», og på begge albumene var blomsten plassert i en assossiasjonskapende seksuell posisjon.
Tittelen på albumet kommer fra teksten til den tredje låta, «Taper Jean Girl».
Det er også et fotografi, gjemt under den hvite plasten av det andre sorte coveret, av bandmedlemmene som barn.
Sporliste
Alle sangene ble skrevet av Caleb Followill, Nathan Followill, Jared Followill og Matthew Followill.
Som bandets debutalbum Youth and Young Manhood, ble også Aha Shake Heartbreak spilt inn med produsenten Ethan Johns (Ryan Adams, Ben Kweller) i hans 3 Crows-studio i Los Angeles, der The Beatles' gamle Abbey Road-mixebord ble tatt i bruk. Nok en gang hadde bandets mentor og velkjente låtskriver/produsent Angelo Petraglia laget en ny samprodusjon.
Dong Guotao
Dong Guotao (født 8. mars 1980 i Dandong i provinsen Liaoning i Folkerepublikken Kina) er en kinesisk, profesjonell fekter, som fekter i klassen kårde. Han representerte Kina under Sommer-OL 2008 i Beijing, der han ble nummer fire i lagkonkurransen.
Espedalsvatnet (Forsand)
Espedalsvatnet er en innsjø i Sandnes kommune i Rogaland. Innsjøen ligger 111 meter over havet, og er en del av Espedalsåna. I nord-østenden av innsjøen ligger gårdene Øvre Espedal.
Fylkesvei 491 på strekningen mellom Nedre Espedal og Øvre Espedal går langs nordsida av innsjøen.
Generalguvernøren av Liangguang
Liangguang tilsvarte dagens administrative enheter Guangdong, Guangxi og Hainan.
Angelniemen Ankkuri
Angelniemen Ankkuri (stiftet 1946) er en finsk orienteringsklubb fra Angelniemi i Salo, Finland.
Angelniemen Ankkuri er mest kjent for å ha vunnet verdens største orienteringsstafetter, Jukola og Tiomila. Jukola vant den finske klubben i 1973, mens Venla ble vunnet i 1998. Klubben vant Tiomila i 1991 da stafetten ble arrangert i Ånhammar. Av øvrige meritter har klubbens damelag tre seire i den svenske stafetten Smålandskavlen. Triumfene kom i 1992, 1993 og 1996.
Klubben har i all hovedsak stilt med finske løpere i de store stafettene. Den mest etablerte løperen på laget er likevel Russiske Dmitriy Tsvetkov som er verdensmester i stafett. Klubbdrakten deres er grønn, rød og hvit.
Meritter
Tiomila, herrer (1): Jukola, herrer (1): Venla, damer (1): Smålandskavlen, damer (3) :
The Plunderer
The Plunderer er en amerikansk stumfilm fra 1915, regissert av Edgar Lewis.
Handling
Bill Matthews og hans partner, eiere av en stor gruve, blir plaget på grunn av planene til en kollega som ønsker å ta gruven deres fra dem.
En rekke komplikasjoner oppstår....
Xenaroswelliana deltaquadrant
Xenaroswelliana deltaquadrant er en bille, den eneste arten i slekten Xenaroswelliana som har sin egen underfamilien (Xenaroswellianinae) i familien løpebiller. Arten er bare kjent fra ett enkelt eksemplar (holotypen), en hann samlet i Brasil i 1974. Systematikken følger Carabidae of the World.
Utseende
En ganske liten (holotypen er 4,6 millimeter lang), blekt gulbrun løpebille. Hode og kropp er temmelig jevnbrede, pronotum firkantet. Dekkvingene er tvert avskåret bakerst. Hodet har spredte, lange hår.
Levevis
Det eneste kjente eksemplaret ble samlet fra vegetasjon i utkanten av en sump i et område med cerrado-vegetasjon. Det antas at billen trolig lever sammen med maur eller termitter. Eksemplaret ble stående mellom usortert materiale i en samling i over 30 år før det ble oppdaget i 2007.
Science-fiction basert navn
Slektsnavnet er formet fra det greske ordet xenos, fremmed og bynavnet Roswell, som er kjent fra et påstått UFO-crash på 1940-tallet. Artsnavnet deltaquadrant henspiller på et mystisk område (Delta Quadrant) i TV-serien Star Trek. Begge deler spiller på at denne billen er unik og gåtefull, svært ulik andre kjente løpebiller.
Utbredelse
Xenaroswelliana deltaquadrant ble funnet i et fjellområder i Goiás-provinsen i Brasil.
Anoplodrepanus
Utbredelse
Disse to artene er bare kjent fra Jamaica.
Liste over kardinaler utnevnt av Benedikt XI
Liste over kardinaler utnevnt av Benedikt XI er en liste over de to kardinalene pave Benedikt XI utnevnte under to konsistorium i perioden fra 18. desember 1303 til 19. februar 1304.
Maud
Maud kan referere til:
Gudvin Låder Ve
Gudvin Ove Låder Ve (født 29. juni 1926 i Haugesund, død 29. april 1997) var en norsk politiker (H).
Hadsel kirke
Hadsel kirke ligger på stedet Hadsel i Hadsel kommune i Nordland og hører til Hadsel menighet i Vesterålen prosti. Kirka ligger på Hadseløya, mellom Stokmarknes og Melbu. Den er ei åttekantet trekirke med 500 plasser, innviet i 1824 og restaurert på 1930-tallet. Grunnplanet er en likesidet åttekant med tilbygd sakristi. Bygget har telttak med takrytter.
Hadsel som kirkested er første gang nevnt i 1321 i erkebiskop Aslak Bolts jordebok fra 1430. Det antas at den eldste hovedkirken på Hadseløya ble reist alt på 1100-tallet. Da den nåværende kirken ble innviet i 1824, ble det gamle fra 1639 revet. Tømmeret derfra ble gjenbrukt til leprasykehus i Hadselhamn. Da Stokmarknes fikk sykehus, ble materialene fra leprasykehuset dels solgt, dels gjenbrukt til å bygge et hus lenger vest. Dette ble revet rundt 1990, slik at det snart 400 år gamle kirketømmeret kom tilbake til Hadsel for å gjenbrukes i et lite hus i Kulturminneparken. Dagens kirke er i hvert fall den fjerde kirka på omtrent samme sted siden 1300-tallet.
Et sagn vil ha det til at en spansk/nederlandsk prinsesse ga altertavlen i gave, som en takk til Gud etter at hun overlevde en stormfull sjøreise mellom Nederland og Danmark. Det menes nok Elisabeth av Burgund som ble gift med Christian 2., men historien er ren fiksjon. Prinsesse Elisabeth ble dårlig underveis til sin brudgom, men seilte rundt Skagen til Helsingør - mange dagsreiser lenger sør.
Interiør
Kirka har ei altertavle fra 1520 laget av en ukjent kunster i Utrecht. Alteret er et alterskap, som er en del av Lekagruppen, ei gruppe av fem ganske like alterskap i Leka kirke, Kinn kirke, Grip stavkirke og Røst kirke laget av samme kunstner. Alterskapet har tre figurer: Sankt Stefanus (den første kristne martyr), jomfru Maria med Jesusbarnet og Sankt Katarina av Alexandria. Altertavlen ble restaurert fra 2003 til 2006 av Riksantikvaren. Kirken har en lysekrone fra 1200-tallet.
Kirken var opprinnelig ikke malt innvendig. Fargene ble lagt til på 1930-tallet. Det er galleri rundt hele skipet. Kirken har et prekestolalter, noe som var typisk for barokken.
Oljeberget (supporterklubb)
Oljeberget er supporterklubben for Norges herrelandslag i fotball.
Supporterklubben "Oljeberget" ble grunnlagt i 1992, og tilbyr sesongbaserte medlemskap. Før Norge–Danmark-kampen 26. mars 2011 hadde Oljeberget over 600 medlemmer. Klubbens president er Lars Olav Karlsen.
Historie
Oljeberget ble startet i løpet av VM-kvalifiseringen til VM i 1994, som en supporterklubb for herrelandslaget i fotball. Den ble startet opp av studenter ved Det teologiske menighetsfakultet i Oslo, og de var rundt 200 medlemmer. Rune Bratseth var klubbens høye beskytter, og Jan Åge Fjørtoft var æresmedlem. I 1996 ble arbeidet lagt ned, men 12. september 2007 ble Oljeberget vekket til live igjen og er nå aktive på alle hjemmekamper, noe som har resultert i mere liv på landskampene.
Fides Spes Caritas
Oljebergets logo inneholder ordene Fides Spes Caritas som betyr Tro, Håp og Kjærlighet.
Medlemskap
Medlemskap i Oljeberget varer ut den aktuelle EM/VM-kvalifikasjonen.
Billetter
Oljeberget har inngått et samarbeid med NFF der Oljebergets medlemmer får rabatterte billetter til alle hjemmekamper på Ullevaal. Supporterklubben har også rett på en kvote billetter til eventuelle sluttspill – og disse billettene vil bli fordelt blant medlemmene etter hvem som har deltatt på flest kamper.
Supportersanger
I 1994 var Oljeberget med på å spille inn sangen "Alt for Norge" som ble laget til VM i 1994. Sangen er skrevet av Ivar Dyrhaug, og fremført av Jørn Lande og Oljeberget.
Under kvalifikasjonen til EM i 2012 gav Oljeberget ut supporter-sangen "Ullevaal Festning". I motsetning til tidligere sanger som enten har fokusert på et spesifikt lag, enkelte spillere eller en trener har "Ullevaal Festning" fokus på kjærligheten til Ullevaal og troen på stadion som en uinntagelig festning.
E3 Harelbeke 2018
E3 Harelbeke 2018 ble kjørt den 23. mars 2017.
Niki Terpstra vant.
Shanghai Stadion
Shanghai Stadion (kinesisk: 上海体育场, pinyin: Shànghǎi Tǐyùchǎng) er en idrettsarena i Shanghai i Folkerepublikken Kina.
Den benyttes først og fremst til fotballkamper. Topplaget Shanghai SIPG FC spiller her.
Stadionet ble bygget i 1997 og tar maksimalt 80 000 tilskuere (65 000 ved fotballkamper).
Pool Sharks
Pool Sharks er en amerikansk stumfilm fra 1915, regissert av Edwin Middleton.
Handling
To romantiske rivaler konkurrerer om å vinne hjertet til den samme kvinne.
Svalbardbunad
Svalbardbunad er en bunad som blir brukt på Svalbard. Svalbard fikk denne bunaden i 1978. Elsa Knutsen har laget broderiene til bunaden, Gulla og Eva som på den tiden drev Andenes Husflid har laget selve bunaden. Den første Svalbardbunaden ble brodert av Eline Bruvoll fra Bø i Vesterålen.
Svalbardbunaden er den eneste bunaden i Norge som stiller krav til den som skal kunne ha på seg bunaden. For å kunne ha på seg bunaden må man ha oppholdt seg på Svalbard gjennom alle fire årstidene.
Annie Lööf
Hun meldte seg inn i Centerpartiet i 2001, og var valgkampmedarbeider for Centerpartiets ungdomsförbund under valget i 2002. Senere fikk hun et studiestipend for å studere ved FN-hovedkvarteret i New York. I 2011 fullførte hun juristutdanningen ved Lunds Universitet.
Pera Palas
Pera Palas er et hotell i Istanbul.
Annie Lööf
I 2018 gav hun ut selvbiografien Sanningens ögonblick, hvor hun beskrev innsatsen som partileder.
Pera Palas
Hotellet ligger i den kosmopolitiske bydelen Pera på nordsida av Det gylne horn. Det ble bygd i 1892 for å betjene passasjerer med Orientekspressen. Bygget er tegna av den franske arkitekten Alexander Vallaury i rokokko. Hotellet har 139 rom og 6 suiter. I 1974 gjennomgikk hotellet en renovering der fasade, interiører og inventar ble bevart, og alle minner av historisk betydning er tatt vare på.
Agatha Christie var en hyppig gjest på Pera Palas, og skrev deler av Mord på orientekspressen på hotellet. Rom 411 er bevart som «Agatha Christie-rommet». Ernest Hemingway bodde ofte på hotellet, og deler av hans romaner og noveller er blitt til her. På rom 101 bodde Kemal Atatürk mens han forberedte den tyrkiske uavhengighetskampen, og «Atatürks suite» er omgjort til et museum med mange av hans eiendeler.
Annie Lööf
I riksdagsvalget 2018 fikk Centerpartiet 8,6 procent og ble riksdagens fjerde største parti.
Ved riksdagsvalget i 2022 fikk partiet 6,7 %, og Lööf varslet sin avgang som partileder. Valgkomiteen innstilte Muharrem Demirok som ny partileder til et ekstraordinært landsmøte 2. februar 2023.
Vehkalahden Veikot
Vehkalahden Veikot (VeVe) (stiftet 1911) er en finsk orienteringsklubb fra Fredrikshamn i Finland. Klubben driver også med langrenn og skiskyting.
Klubben har i all hovedsak stilt med finske løpere i de store stafettene. Den mest profilerte løperen på laget er Tero Föhr som har ett sølv og to bronse fra VM i orientering. Klubbdrakten deres er hvit grønn og svart.
Meritter
Jukola, herrer (2):
Julussa
Julussa (også skrevet Julusa) er en elv i Innlandet som har sitt utspring fra Bergesjøen, 322 moh., og renner mot nord gjennom dalføret Julussdalen til den renner ut i elva Rena i rett vest for Løpsjøen.
Julussa er kjent for stor tømmerfløtingshistorie, og Julussakonflikten i 1927 er av nasjonal betydning. Siste tømmerfløting i elva var i 1969.
Navnet
Opprinnelsen til navnet er ukjent og Norsk stadnamnleksikon viser frem to tolkninger av hva navnet kan komme av.
Den første tolkingen Norsk stadnamnleksikon viser frem er publisert i Norsk Allkunnebok hvor Eivind Vågslid skriver at navnet kan komme fra en julausa (den lydløse) avledet av jua (tute om fossedur) slik at navnet betyr uten fossedur.
Den andre tolkningen er av Arve Borg og publisert i boka Austlandsmål. Borg mener at Julussa kan ha navnet sitt fra gården Julusmoen som kan ha fått navnet fra kverner med hjulhus som overbygg for vannhjulene. Borg skriver at slike hjulhus var vanlige i eldre tider og stedsnavnene langs elva vitner om at det har vært flere sager og kverner langs Julussa. Videre skriver Borg at Julussa var kjent og trafikkert lenge før Julusmoen ble bygget og at hvis elva har fått navn etter hjulhusene så kan ikke dette være det eldste navnet. Borg peker på at det hender at elver kan få nytt navn etter de gårdene som ligger langs vassdraget.
Norsk etternavnleksikon skriver at opphavet til navnet Julussa er ukjent, men det første leddet kan komme av ordet hjulhus som hører til vannhjul.
Uruguay under Sommer-OL 1932
Uruguay under Sommer-OL 1932. Én sportsutøvere fra Uruguay, en roer, deltok under Sommer-OL 1932 i Los Angeles. Uruguay kom på 26.-plass med en bronsemedalje.
Barnas trafikkplate
Barnas trafikkplate er et musikkalbum med Alf Prøysen, Ingebrigt Davik, Kirsten Langbo, Kjell Lund og Lille Elin, akkompagnert av Ragnar Danielsens orkester og utgitt i 1961. Tekstene ble skrevet av, blant andre, Ragnhild Knagenhjelm og er satt til kjente melodier. Albumet er det tolvte i serien Barnas plate.
Evenes flystasjon
Evenes flystasjon er en militær flystasjon ved Harstad/Narvik lufthavn, Evenes i Evenes kommune, som ble etablert i 1979.
Evenes flystasjon ble tatt i bruk som fremskutt kampflybase for F-35 fra 6. januar 2022. QRA (Quick Reaction Alert (avskjæring/identifisering av fly)-beredskapen ble da overført fra Luftforsvarsbase Bodø til Evenes.
Evenes er beredskapsbase med kontroll av luftrommene i nordområdene, og skal håndtere deler av styrkeproduksjonen, samt nasjonale, nordiske og allierte kampflyøvelser.
15. november 2016 vedtok Stortinget at de nye maritime patruljeflyene (MPA), Boeing P-8 Poseidon, skal stasjoneres på Evenes flystasjon, når Andøya flystasjon legges ned.
Rotwitt
Rotwitt kan vise til blant annet:
Evenes flystasjon
Historie
Arbeidet med å bygge Evenes flystasjon kom i gang sent på 1970-tallet, flere år etter at den sivile flyplassen åpnet i 1973. Målet var at stasjonen skulle være et knutepunkt for å transportere allierte til Norge, i begynnelsen Bodø hovedflystasjon. Det første personellet kom i 1979.
Byggingen skal ha skjedd med svært høyt tempo. Det ble besluttet å forlenge rullebanen, bygge sheltere og hangerer, samt å utstyre flystasjonen med et L60 kanonbatteri, som riktignok ble lagret i en hangar.
Noen år senere ble det gravd ut kanonstillinger og flystasjonen fikk et rakettbatteri.
Evenes flystasjon fikk ved begynnelsen av 1988 status som en selvstendig administrativ enhet. På det meste hadde flystasjonen 250 til 300 personer ansatt eller stasjonert. Men allerede i 1991 skal de første signalene om en mulig nedtrapping ha kommet, som en følge av slutten på den kalde krigen. Flystasjonen var i full operativ drift fram til 1993, da den ble satt på mobiliseringsstatus. Dette førte til all videre utbygging raskt ble avsluttet. I 2004 ble stasjonen tatt ut av mobiliseringsstatusen. Senere har Evenes flystasjon blitt leid på helårsbasis av Alliert treningssenter nord i Harstad.
Evenes var sammen med Bodø hovedflystasjon og Ørland hovedflystasjon en av kandidatene som fremtidig kampflybase for F-35. Forsvarssjefen leverte 24. november 2011 sin innstilling om å velge Ørland hovedflystasjon framfor Bodø på grunn av pris, nærhet til skytefelt over både sjø og land samt at Ørland er et område uten sivil trafikk. Forsvarssjefen la også vekt på at den flystripen som allerede er der kan brukes på Ørland i motsetning til i Bodø. 14. juni 2012 vedtok Stortinget at Ørland skal være fremtidig kampflybase med en fremskutt operasjonsbase for Nord-Norge på Evenes.
Fra 1. januar 2020 var Evenes offisielt base for nye 133 luftving, som tidligere har hatt base på Andøya flystasjon.
Oppgraderinger av infrastruktur og drift
Noe av det som planlegges er tilpasning av hangarer og bygging av tilstedevaktbygg for F-35, nybygg av kontorbygg, befalsforlegning, mannskapsforlegninger og sykestue, samt sikringstiltak. Det største byggeoppdraget er P-8 hangaren med tilhørende operative flater som skal stå klar i 2023/24.
På rullebanen skal det skal bla monteres ned en bremsevaier (Runway arresting gear) for de nye kampflyene, samt trafikkaviklingsplattformer.
Innen 2025 er det planlagt at det skal være opp mot 500 ansatte og 300 vernepliktige på Evenes.
Budsjett
Investeringene som følger av langtidsplanen til Forsvaret (LTP) hadde en kostnadsramme på 3,5 milliarder kroner. I tillegg kom noe investeringer på nødvendig fornyelse av bygg og anlegg samt og kostnader til inventar, på ca. 600 millioner kroner. Totalt på Evenes planlegger man å bruke i overkant av 5 milliarder kroner på fornyelser og utbygging av ulike typer bygningsmasser samt flyoperative flater, der P-8-relaterte investeringer utgjør om lag halvparten.
I april 2022 opplyste forsvarsminister Odd Roger Enoksen at en ny rapport viser at oppgraderingen av flystasjonen vil koste opp mot åtte milliarder kroner.
MPA Hangar
Arbeidet med å finne en ny lokalisering av hangaren til de maritime patruljeflyene innebærer en ferdigstilling sommeren 2023, mot sommeren 2022 slik det opprinnelig var planlagt.
I oktober 2020 startet arbeidet med å bygge en midlertidig hangar for MPAene som skal brukes i påvente av den nye hangaren skal stå ferdig i 2023.
Avdelinger
Følgende avdelinger vil være etablert på flystasjonen:
Ikke i Nottingham
«Ikke i Nottingham» er en coverlåt med norsk tekst av Arild Feldborg som ble utgitt 1974 på albumet Robin Hood.
Øystein Sunde synger og spiller gitar. Han hadde rollen som skalden Allan-A-Dale i Walt Disneys tegnefilmen Robin Hood. I den amerikanske originalfilmen het sangen «Not in Nottingham» og der var det Roger Miller som hadde rollen som Allen-A-Dale. Miller komponerte også sangen og hans versjon ble utgitt 1973 på albumet Story and Songs from Robin Hood.
Gent–Wevelgem 2018
Gent–Wevelgem 2018 ble kjørt den 25. mars 2018.
Peter Sagan vant rittet for tredje gang.
Poor Schmaltz
Poor Schmaltz er en amerikansk stumfilm fra 1915, regissert av Hugh Ford.
Folketellingen 1946
Folketellingen i 1946 var den 15. folketellingen som ble gjennomført i Norge. En regner da tellingen 15. august 1769 som den første. Det ble også holdt tellinger i 1664 og 1701, men disse var svært ufullstendige.
Denne folketellingen skulle egentlig ha funnet sted 1. desember 1940, som var 10 år etter folketellingen i 1930, men det tyske angrepet og okkupasjonen av Norge medførte at den ble utsatt til krigen var over i 1946. De spesielle omstendighetene i 1946 satte klare begrensninger på folketellingen dette året. Likevel ble det avdekket at norske kvinner fødte barn som aldri før og at bygdene vokste raskere enn byene.
På grunn av annen verdenskrig ble den planlagte folketellingen i 1940 avlyst, og i stedet ble det avholdt en ekstraordinær telling i 1946. Utføringen av tellingen ble kraftig forsinket, blant annet på grunn av mangelfullt utfylte lister fordi enkelte folkeregistre «syntes å være helt immune mot purringer»1). Det første heftet var derfor ikke klart før i 1950, og omfanget av tellingen ble også begrenset i forhold til tidligere tellinger.
Panamerikamesterskapet i strandhåndball 2008
Panamerikamesterskapet i strandhåndball 2008 ble arrangert i Montevideo i Uruguay.
Folketellingen 1946
Den klare urbaniseringstrenden som hadde gjort seg gjeldende utover 1800-tallet syntes å snu i 1920, og i 1946 bodde hele 72 prosent av befolkningen på landsbygdene, mens 28 prosent holdt til i byene. Det tilsvarende forholdet i 1920 var 70 og 30 prosent.
Mye av årsaken til at byene hadde vokst mindre enn bygdene, var at befolkningstilveksten var langt sterkere i forstedene enn i bykjernene. Disse forstedene befant seg gjerne utenfor bygrensene, og ga dermed ingen befolkningsvekst for byene. Utbyggingen av rutegående transportmidler ble trukket fram som en viktig årsak til denne utviklingen. Ellers var størrelsen på norske byer heller beskjeden. I 1946 hadde bare Oslo og Bergen over 100 000 innbyggere, og blant de andre byene var det kun i Trondheim og Stavanger hvor det bodde mer enn 50 000 personer.
Andelen av den norske befolkningen som levde av jord-, skogbruk, fiske og fangst hadde vært synkende siden slutten av 1800-tallet. I 1890 utgjorde disse næringene levebrødet for over halvparten av befolkningen, mens i 1946 levde kun rundt 30 prosent av dette. I samme periode økte andelen knyttet til industri fra omtrent 22 til 31 prosent.
Den offisielle datoen for folketellingen var 3. desember 1946, så den vil bli allment tilgjengelig 3. desember 2046.
I det videre følger befolkningsoversikt fordelt på landets byer, herredskommuner og fylker i 1920. Den opprinnelige statistikken skiller mellom landdistrikt (herred) og byer, men er her slått sammen for hvert fylke.
Ospedale della Pietà
Ospedale della Pietà var et barnehjem og en av Venezias fire store musikkskoler. Institusjonen eksisterer fremdeles, i dag som en sosial hjelpeinstans for barn og ungdom.
Historie
Ospedale della Pietà ble grunnlagt i 1346, og fungerte fra begynnelsen av som barnehjem for foreldreløse og hospits for enslige mødre med spedbarn. Guttene lærte et håndverk mens jentene fikk musikalsk opplæring. De mest talentfulle ble igjen som medlemmer av Ospedales anerkjente kor og orkester.
Av alle de betydelige musikere som har undervist ved Ospedale var Antonio Vivaldi den største. Han ble ansatt i 1703 og var først dirigent, fiolinist, huskomponist og musikklærer, i 1716 ble han Maestro di concerto. Vivaldi var ansvarlig for å komponere og oppføre musikk til de ukentlige konsert- og oratorieoppføringene, og musikkskolens orkester fikk i hans tid et legendarisk ry som trakk mange tilreisende til byen.
Ratpoison
Ratpoison er en vindusbehandler for vindussystemet X som primært er utviklet av Shawn Betts. Ratpoison er skrevet i programmeringsspråket C. StumpVM fra Shawn Betts er en lignende vindusbehandler skrevet i Common Lisp. Brukergrensesnittet og mye av dets funksjonalitet er inspirert av terminal multiplekseren GNU Screen.
Ospedale della Pietà
Historie
Den mest berømte av musikkskolens elever er Anna Maria dal Violin, for henne skrev Vivaldi 31 fiolinkonserter. Også maestra Candida dalla Viola (eller Candida della Pietà) var offentlig kjent, to bevarte verk skrev Vivaldi med sikkerhet for henne. Candida var dessuten personlig lærer for den senere komponisten Anna Bon di Venezia, som i 1743 – bare fire år gammel – ble tatt opp ved musikkskolen som figlia de spesi, dvs. betalende elev. Foreldrene var omreisende musikere som for at datteren skulle få en musikalsk utdanning overlot henne i Candidas varetekt.
Ratpoison
Navnet «Ratpoison» skyldes at brukeren kan håndtere applikasjoners vinduer uten å bruke en datamus.
Nora (1944)
Nora (tysk: ) er en svart-hvitt tysk dramafilm fra 1943, regissert av Harald Braun. Manuset ble skrevet av Braun og Jacob Greis, etter motiver fra Henrik Ibsens skuespill, Et dukkehjem, fra 1879. Tittelrollen spilles av Luise Ullrich.
Bad Meets Evil
Bad Meets Evil er en amerikansk hiphop-duo fra Detroit, Michigan som består av rapperne Royce da 5'9" og Eminem. De er best kjent for å samarbeide om en selvtittuelert sang som var inkludert på Eminems debutalbum, The Slim Shady LP, i 1999 og deres tidlige bekjentskap med Dr. Dre og hans plateselskap, Aftermath Entertainment.
Nora (1944)
Dette var den andre tyske filmatiseringen av Ibsens Et dukkehjem. Allerede i 1922 iscenesatte Berthold Viertel en stumfilmutgave med Olga Tsjekhova i hovedrollen.
Bad Meets Evil
I 2011 utga gruppen albumet Hell: The Sequel, som blant annet inkluderer sangen «Lighters», hvor også Bruno Mars er med.
Nora (1944)
Om filmen
Filmen ble spilt inn fra 5. april til slutten av mai 1943 (studioopptak) og fra begynnelsen av juni til midten av juli 1943 (utendørsopptak). Sistnevnte ble gjort i Glienicker Park (Berlin), Potsdamer Forst, Wattenmeer ved Nordsjøen samt i Husum og omegn.
UFA betalte 30.000 RM for filmrettighetene.